****

**V I L J A N D I L I N N**

**LINNAVOLIKOGU**

**KULTUURI- JA SPORDIKOMISJONI**

**KOOSOLEKU PROTOKOLL**

Viljandi 22. august 2023 nr 1-10/23/21

Algus kell 17.00, lõpp kell 17.34

**Koosolekut juhatas:** Liis Aedmaa

**Protokollis** Maria Kuldkepp

**Võtsid osa liikmed:** Liis Aedmaa, Krister Kallas (Teams), Vallo Kirs (Teams), Johan-Kristjan Konovalov, Veronika Raudsepp Linnupuu (Teams), Epp Rebane, Anett Suits (Teams), Kaspar Taimsoo (Teams), Marek Tiits (Teams), Tõnis Tulp

**Võttis osa asendusliikmed:** Voldemar Nikolajev (Arne Sammeli asendusliige),Raivo Sirelpuu

**Puudusid**: Alar Ani, Arne Sammel,

**Koosolekul viibisid**: linnasekretär Ene Rink, linnavolikogu liige Jane Särg (Teams)

Koosolek toimus füüsiliselt raekojas ja elektrooniliselt Microsoft Teamsi vahendusel.

Päevakorra läbirääkimised. Kinnitati järgmine päevakord.

**PÄEVAKORD:**

1. Kultuuri- ja spordikomisjoni põhimääruse uuendamine

2. Muud küsimused

2.1. Kohtumine motospordiklubiga Nord

2.2. Kohtumine spa põhiarendajaga tulemas

2.3. Lossimägedes ja Viljandi lauluväljakul puuduvad tualettruumid.

**PÄEVAKORRAPUNKT NR 1**

**Kultuuri- ja spordikomisjoni põhimääruse uuendamine**

**KUULATI:**

E. Rink tutvustas muudatusi, mida võiks põhimääruses teha.

**Ettepanek:**

K. Taimsoo – arutada veel sõnastuse üle põhimääruses (§ 12. punkt 5 ) „Komisjoni esimehel on õigus piirata komisjoni liikme poolt eelnõu kohta esitatavate küsimuste arvu kuni kolme küsimuseni.“.

**OTSUSTATI:**

1. Komisjoni liikmed saadavad mõtteid ja ettepanekuid seoses põhimääruse muudatustega 7. septembriks Ene Rinkile.

**PÄEVAKORRAPUNKT NR 2**

**Muud küsimused**

**2.1. Kohtumine motospordiklubiga Nord**

**KUULATI:**

L. Aedmaa – vestles suve alguses motospordiklubi Nord esindajatega, kellele ta soovitas koos teiste spordiühingutega luua ühised ettepanekute punktid, mida tuua komisjoni ette arutlemiseks.

**OTSUSTATI:**

Informatsioon võeti teadmiseks.

**2.2. Kohtumine spa põhiarendajaga tulemas**

**KUULATI:**

L. Aedmaa – eelneval nädalal toimus linna ja valla esindajatel kohtumine, mille käigus otsustati teha koosolek spa arendajaga, arutada tema soovi saada ajapikendust.

**OTSUSTATI:**

Informatsioon võeti teadmiseks.

**2.3. Lossimägedes ja Viljandi lauluväljakul puuduvad tualettruumid.**

**KUULATI:**

R. Sirelpuu – Viljandi lauluväljakul ja lossimägedes puuduvad tualettruumid, mida oleks võimalik kasutada ka väljaspool ürituste toimumisaegu.

**OTSUSTATI:**

Saata ettepanek Viljandi Linnavalitsusele siltide loomiseks, mis juhataksid lähima tualettruumi kasutamise võimaluste juurde. Lisaks võiks laluluväljaku tualeti ukse kohal olevad sildid sisaldada ka ingliskeelset teksti.

(allkirjastatud digitaalselt) (allkirjastatud digitaalselt)

Liis Aedmaa Maria Kuldkepp

koosoleku juhataja protokollija